K O R R A L D U S

Haapsalu,	21. juuni 2005 nr 462

          
Loa andmine Ivan Kupala Päeva
korraldamiseks 

Läbi vaadanud MTÜ Bõliina (Jalaka 1a, 90509 Haapsalu, registrikood 80039714) 16.05.2005 taotluse Ivan Kupala Päeva korraldamiseks ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, § 31, Haapsalu põhimääruse § 35 lg 1 p 2, § 63, Haapsalu Linnavolikogu 28.02.2003 määrusega nr 7 kinnitatud “Haapsalu linna avaliku korra eeskirja” punktist  4.2., Haapsalu Linnavolikogu 27.04.2001 määrusega nr 16 kinnitatud “Teede ja tänavate sulgemise maksumääruse” punktist 7.1.2 ja haldusmenetluse seadusest Haapsalu Linnavalitsus 

k o r r a l d a b:

1.	Lubada MTÜ-l Bõliina korraldada üritus Ivan Kupala Päev Aafrika rannas 06. juulil 2005 kell 16.00 – 21.00.
2.	Ürituse ajal tagab avaliku korra ja avaliku korra eeskirja täitmise Natalia Jampolskaja ja MTÜ Bõliina liikmed.
3.	Korraldajal korraldada territooriumi korrashoid ja koristus.
4.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne–Eesti Häirekeskusele (Pikk 18, 80010 Pärnu), MTÜ-le Bõliina (Jalaka 1a, 90509 Haapsalu) korralduse koopia saatmisega posti teel, haridus- ja kultuuriosakonnale (T. Toompuu), linnakeskkonna osakonnale (E. Kallaste) korralduse koopia üleandmisega allkirja vastu.
5.	Korraldus jõustub teatavakstegemisest. 
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seaduslikus sätestatud korras 30 päeva jooksul korralduse teatavakstegemisest. 

Teet Kallasvee
Linnapea				            	Erko Kalev
                                                                     		Linnasekretär